EkBass/fiwiki-20250220-pages-articles huggingface dataset:
Abaša

Abaša () on kaupunki Abašan piirikunnassa Samegrelo ja Zemo Svanetin alueella Georgiassa. Kaupunki on piirikuntansa keskus, ja siellä asui vuoden 2014 väestönlaskennan mukaan 4 941 asukasta. Abaša sijaitsee Tbilisistä Suhumiin johtavan rautatien varrella. Kaupungissa ovat syntyneet kirjailija Konstantine Gamsakhurdia ja taidemaalari Radiš Tordia. Abašan kaupunki liitetään erityisesti neuvostokauden talouskokeiluun, jonka aloitti Georgian kommunistisen puolueen pääsihteeri Eduard Ševardnadze 1970-luvulla. Vuonna 1971 Ševardnadze ryhmitteli kaikki alueen maataloustuotantolaitokset, myös kolhoosin, saman hallinnon alle. Samaan aikaan kaikki maatöissä olevat saivat materiaalisia ja taloudellisia etuja. Kokeilu paransi alueen tilannetta ja johti tuotannon nopeaan kasvuun, vaikka Abašan piirikunta oli aiemmin ollut erittäin köyhää aluetta. Kokeilu oli Neuvostoliiton ensimmäinen yksityisyritys Leninin jälkeen. 1980-luvulla "Abašan kokeilua" laajennettiin eri puolille Georgiaa vaihtelevalla menestyksellä. == Lähteet == == Aiheesta muualla == Luokka:Georgian kaupungit
Sarah Bernhardt

Sarah Bernhardt (22./23. lokakuuta 1844 Pariisi – 26. maaliskuuta 1923 Pariisi) oli ranskalainen näyttelijä. Häntä pidetään 1800-luvun loppupuolen merkittävimpänä ranskalaisena näyttelijänä ja yhtenä näyttämötaiteen historian suurimmista nimistä. == Tausta == Benhardt syntyi Pariisissa vuonna 1844 Henriette Rosine Bernard -nimisenä hollantilaiselle juutalaiselle kurtisaanille Judith Van Hardille, joka tunnettiin myös nimellä ”Youle”. Lapsen isä oli Edouard Bernard, ranskalainen juristi, ja Henriette koulutettiin ranskalaisissa katolisissa sisäoppilaitoksissa. Elättääkseen itsensä hän yhdisti varhaiseen näyttelijänuraansa kurtisaanina toimimisen – noina aikoina molempia aloja pidettiin paheksuttavina. == Ura == Bernhardtin näyttelijänura alkoi vuonna 1862, lähinnä komedianäytelmissä. Kuuluisa hänestä tuli Euroopan näyttämöillä 1870-luvulla, ja pian hän oli haluttu esiintyjä kaikkialla Euroopassa ja Yhdysvalloissa, ollen mahdollisesti 1800-luvun kuuluisin näyttelijä. Bernhardt tunnettiin vakavana draamanäyttelijänä. Vaikka Bernhardt olikin pääasiallisesti teatterinäyttelijä, hän teki useita äänitteitä erilaisiin produktioihin. Eräs varhaisimmista oli Jean Racinen Faidran lukeminen Thomas Edisonin kotona New Yorkin -vierailulla 1880-luvulla. Monialaisena Benhardt harrasti teatterin lisäksi taiteista myös kuvataiteita, kuten maalausta ja kuvanveistoa, sekä poseerasi mallina Antonio de La Gandaralle. Lisäksi hän julkaisi kirjoja ja näytelmiä. Tšekkiläinen taiteilija Alfons Mucha teki useita ikonisia art nouveau -suuntausta edustavia mainoksia ja julisteita Bernhardtista. Suomalaissyntyinen pianisti ja kirjailija Ina Lange haastatteli häntä 1883 Tukholmassa. Haastattelu julkaistiin 22.6.1883 Helsingfors Dagblad -lehdessä kirjailijanimellä Daniel Sten. == Viimeiset vuodet == Vuonna 1915 Benrhardtin oikea jalka amputoitiin sen vahingoituttua vakavasti kymmenen vuotta aiemmin. Hän joutui pyörätuoliin useiksi kuukausiksi. Siitä ja puisen jalkaproteesin tarpeesta huolimatta hän jatkoi uraansa. Bernhardt kuoli poikansa Mauricen käsivarsille vuonna 1923 ja on haudattu Pariisiin La Père Lachaisen hautausmaalle. == Lähteet == == Kirjallisuutta == * * * * * * * * * * == Aiheesta muualla == * * Sarah Bernhardtin teokset Gutenberg-projektissa. * Sarah Bernhardt – Internet Broadway Database. * Sarah Bernhardtin Edisonin fonografisylintereille tallennettuja tekijänoikeuksista vapautuneita äänityksiä vuodelta 1910. (University of California, Santa Barbara) * Eino Leinon raportti Sarah Bernhardtin Dresdenin esityksistä vuodelta 1908. * Sarah Bernhardt. Suomen Kuvalehti, 21.04.1923, nro 16, s. 14, Kansalliskirjaston digitaaliset aineistot. Luokka:Ranskalaiset näyttelijät Luokka:Ranskalaiset teatterinäyttelijät Luokka:Ranskan juutalaiset Luokka:Vaudeville-esiintyjät Luokka:Hollywood Walk of Fame Luokka:Amputoidut henkilöt Luokka:Vuonna 1844 syntyneet Luokka:Vuonna 1923 kuolleet Luokka:Seulonnan keskeiset artikkelit
Idänkaupan vuorineuvos

Idänkaupan vuorineuvokset olivat Suomen ja Neuvostoliiton välisen bilateraalikaupan aikana niitä suomalaiskonsernien pääjohtajia, jotka kävivät aktiivista idänkauppaa. Idänkaupan vuorineuvoksiin kuuluivat muun muassa valtiollisen terästehdas Rautaruukin vuorineuvos Helge Haavisto, metalliteollisuuskonserni Wärtsilän vuorineuvos Wilhelm Wahlforss sekä myöhemmin ministeri Tankmar Horn, rakennuskonserni Polarin vuorineuvos Kauko Rastas, valtiollisen öljy-yhtiö Nesteen vuorineuvos Uolevi Raade, valtiollisten metsäteollisuusyhtiö Enso-Gutzeitin ja Valmetin ministeri Olavi J. Mattila sekä monialayritys Nokian vuorineuvos Kari Kairamo. Idänkaupan vuorineuvoksia on leikillisesti kutsuttu puhekielessä punaisiksi vuorineuvoksiksi, koska kaupan muoto oli Neuvostoliiton kanssa käytävä periaatteeltaan sosialististen maiden väliseen tavaranvaihtoon perustuva valtioiden välinen bilateraalikauppa, missä viisivuotissuunnitelmaan liittyvät kaupat tarkennettiin vuosittaisilla tavaranvaihtopöytäkirjoilla. Aikakauteen kriittisesti suhtautuva entinen SDP:n eduskuntaryhmään kuulunut kansanedustaja Lasse Lehtinen on kirjoittanut idänkauppaan liittyvän humoristisen kirjan Punainen vuorineuvos. Kirjasta piti tulla ensiksi MTV:lle televisiosarja, mutta osittain aiheen arkaluonteisuuden vuoksi se jätettiin tekemättä. == Kirjallisuutta == * Luokka:Bilateraalikauppa *
Peter Bagge

Peter Bagge (s. 11. joulukuuta 1957 Peekskill, New York) on yhdysvaltalainen sarjakuvantekijä. Bagge käyttää tarinoissaan usein mustaa huumoria, ja hänen piirrostyylinsä on liioittelevan animaatiomainen. Tarinat ammentavat aiheensa usein nuorten aikuisten vaikeuksista ja haluttomuudesta aikuistua ja keskiluokkaistua. Baggen tunnetuin sarjakuva on vuodesta 1990 alkaen ilmestynyt Hate, joka kuvaa Buddy Bradleyn ja tämän ystävien elämää ja sijoittui aluksi grunge-boomin aikaiseen Seattleen ja myöhemmin New Jerseyn lähiöihin. Baggen tuotanto edustaa underground-sarjakuvaa, ja hän toimitti 1983–1986 suuntauksen tunnetuimman tekijän Robert Crumbin Weirdo-lehteä. == Suomennettuja albumeja == * * Viha 1: Hei, Buddy (Hey Buddy!, sisältää Hate- lehden numerot 1-4.) Like, 1996. * Buddy - haaveilija (Buddy The Dreamer, sisältää Hate-lehden numerot 6-10.) Like, 2005 * Buddy Bradley managerina (Follow That Dream, sisältää Hate-lehden numerot 8-9.) Kurpitsa-Kukunor, 1993. == Aiheesta muualla == * Peter Bagge's Hate (and other Neat Stuff). Luokka:Yhdysvaltalaiset sarjakuvantekijät Luokka:Vuonna 1957 syntyneet Luokka:Elävät henkilöt
Uvby

uvby on UBV-järjestelmän kanssa kilpaileva tähtien väri-indeksijärjestelmä jonka kehitti Bengt Strömgren, jossa tähden väri määritetään neljällä värillä, jotka ovat ultraviolet, violet, blue, yellow eli ultravioletti, violetti, sininen ja keltainen. Tältä pohjalta voidaan määritellä väri-indeksit u-v, v-b ja b-y sekä c1 = (u-v) - (v-b) ja m1 = (v-b) - (b-y). uvby:n kanssa kilpailee monia muita väri-indeksijärjestelmiä joista tunnetuimpia ovat UBVRI ja DDO. kirjain (kaista) aallonpituus leveys u (ultraviolet) 350 nm 30 nm v (violet) 411 nm 19 nm b (blue) 467 nm 18 nm y (yellow) 547nm 23 nm Luokka: Tähtien ominaisuudet
Báthory

Báthory () oli unkarilainen aatelissuku, joka kuului Gutkeled-klaaniin. Suku nousi keskiajalla huomattavaan asemaan Keski-Euroopassa. == Báthory-suvun huomattavia jäseniä == * István Báthory (Ecsed) (k. 1530), Unkarin varakuningas. * István Báthory (Somlyó), 1477–1534, Transilvanian voivodi. * Stefan Báthory (István Báthory), 1533–1586, edellisen nuorin poika. Transilvanian ruhtinas ja sittemmin Puola-Liettuan kuningas. * Kristóf Báthory, 1530–1581, Puolan kuninkaan Stefan Báthoryn vanhempi veli, Transilvanian ruhtinas. * Zsigmond Báthory (Sigismund), 1572–1613, Kristófin serkku, Transilvanian ruhtinas. * András Báthory (Andreas), k. 1599, Sigismundin serkku, Transilvanian ruhtinas. * Gabor Báthory (Gabriel), 1589–1613, Andreaksen veljenpoika, Transilvanian ruhtinas. * Erzsébet Báthory (Elisabet), 1560–1614, Puolan kuninkaan Stefan Báthoryn veljentytär. Transilvanialainen kreivitär ja murhaaja. * Zsófia Báthory (Sofia), k. 1680, Gabriel Báthoryn veljentytär, nai Yrjö II Rákóczin ja yhdisti näin Báthoryn ja Rákóczin suvut. == Katso myös == * Luettelo Transilvanian ruhtinaista * Simolin (Turun Simolat) Luokka:Hallitsijasuvut Luokka:Unkarilaiset suvut Luokka:Puolan hallitsijasuvut Luokka:Transilvanian historia
Giuseppina Strepponi

Clela Maria Josepha (Giuseppina) Strepponi (s. Lodossa 8. syyskuuta 1815, k. Bussetossa 14. marraskuuta 1897) oli tunnettu lombardialainen sopraano ja Giuseppe Verdin vaimo. Strepponi opiskeli Milanon konservatoriossa ja lauloi Itävallassa usean vuoden ajan. Hän debytoi La Scalassa vuonna 1839. Hän alkoi tapailla Verdiä, joka oli hieman aikaisemmin jäänyt leskeksi hänen ensimmäisen vaimonsa Margherita Barezzin kuoltua. Hän lauloi pääroolin monissa säveltäjän uran ensimmäisistä oopperoista, mm. Nabuccossa. Strepponi ja Verdi menivät naimisiin 1859 asuttuaan sitä ennen yhdessä jo 12 vuotta. Hänen kirjeenvaihtonsa on näytellyt tärkeää roolia Verdin elämän tutkimuksessa. Luokka:Sopraanot Luokka:Italialaiset oopperalaulajat Luokka:Kuuluisien henkilöiden puolisot
Bounty

Bounty voi tarkoittaa: * HMS Bounty, Ison-Britannian amiraliteetin purjealus * Bountysaaret-niminen saaristo Tyynellämerellä * Bounty – kapina laivalla, vuonna 1984 valmistunut elokuva * Bounty, Mars-konsernin valmistama suklaapatukka.
Enrico Tamberlik

Enrico Tamberlik (16. maaliskuuta 1820 Rooma – 13. maaliskuuta 1889 Pariisi) oli italialainen oopperalaulaja, äänialaltaan tenori. Hän aloitti uransa Teatro San Carlossa, Napolissa 1841. Italian lisäksi hän lauloi muun muassa Venäjällä, Portugalissa ja Espanjassa. Tamberlik myötävaikutti Giuseppe Verdin Kohtalon voiman syntymiseen ja hän myös lauloi oopperan päätenoriosan sen kantaesityksessä Pietarissa 1862. Luokka:Italialaiset tenorit Luokka:Vuonna 1820 syntyneet Luokka:Vuonna 1889 kuolleet
Cavatina

Cavatina tarkoittaa lyyrisen oopperan laulua tai aariaa, joka rakentuu, vastakohtana da capo -aarialle, vain yhdestä osasta. Termi on peräisin 1700-luvulta. == Tunnettuja cavatinoja == * ”Casta diva” Bellinin Normasta * ”Regnava nel silenzio” Donizetin Lucia di Lammermoorista. Luokka:Oopperatermistö Luokka:Italiankieliset sanat ja sanonnat
Syyspäiväntasaus

Syyspäiväntasaus on hetki, jolloin Aurinko siirtyy taivaanpallon pohjoiselta puoliskolta eteläiselle. Se on joko 22. syyskuuta tai 23. syyskuuta. Aurinko on silloin zeniitissä päiväntasaajalla. Käyttöyhteydestä riippuen syyspäiväntasauksella voidaan tarkoittaa joko kellonlyömää, jona Aurinko siirtyy pois kyseiseltä pallonpuoliskolta tai koko vuorokautta, jonka aikana siirtyminen tapahtuu. Sekä kevät- että syyspäiväntasauksessa aika auringonnoususta auringonlaskuun on 12 tuntia koko maapallolla. == Syyspäiväntasaus Suomessa == Syyspäiväntasauksen ajankohdat Suomessa vuosina 2000–2029. Kellonajat ovat muodossa UTC + 3 eli Suomen kesäaikaa. *2000: 22. syyskuuta 20.28 *2001: 23. syyskuuta 2.04 *2002: 23. syyskuuta 7.55 *2003: 23. syyskuuta 13.47 *2004: 22. syyskuuta 19.30 *2005: 23. syyskuuta 1.23 *2006: 23. syyskuuta 7.03 *2007: 23. syyskuuta 12.51 *2008: 22. syyskuuta 18.44 *2009: 23. syyskuuta 0.19 *2010: 23. syyskuuta 6.09 *2011: 23. syyskuuta 12.05 *2012: 22. syyskuuta 17.49 *2013: 22. syyskuuta 23.44 *2014: 23. syyskuuta 5.29 *2015: 23. syyskuuta 11.21 *2016: 22. syyskuuta 17.21 *2017: 22. syyskuuta 23.02 *2018: 23. syyskuuta 4.54 *2019: 23. syyskuuta 10.50 *2020: 22. syyskuuta 16.31 *2021: 22. syyskuuta 22.20 *2022: 23. syyskuuta 4.04 *2023: 23. syyskuuta 9.50 *2024: 22. syyskuuta 15.43 *2025: 22. syyskuuta 21.19 *2026: 23. syyskuuta 3.05 *2027: 23. syyskuuta 9.01 *2028: 22. syyskuuta 14.45 *2029: 22. syyskuuta 20.37 == Katso myös == * Kevätpäiväntasaus * Kesäpäivänseisaus * Talvipäivänseisaus == Lähteet == Luokka:Tähtitiede Luokka:Luonnonmaantiede Luokka:Syksy Luokka:Seulonnan keskeiset artikkelit
Kyösti Karjula

Kyösti Juhani Karjula (s. 8. toukokuuta 1952 Oulu) on suomalainen keskustalainen poliitikko, joka toimi kansanedustajana vuosina 1995–2011. Eduskuntatyön lisäksi hän on ollut Pohjois-Suomen Kehityskeskus Oy:n toimitusjohtajana vuodesta 1983 ja maatalousyrittäjänä Lumijoella vuodesta 1978. Koulutukseltaan Karjula on agronomi, valmistunut Helsingin yliopistosta 1976. == Poliitikko == Karjula valittiin ensimmäisen kerran eduskuntaan 1995. Hän on yli 15 vuoden eduskuntatyön aikana toiminut eri valiokunnissa. Vuoden 2011 eduskuntavaaleissa hän ei enää asettunut ehdolle. Tulevaisuusvaliokuntaan hän on kuulunut alusta alkaen. Työelämä- ja tasa-arvovaliokuntaan hän kuului vuoteen 2006 asti. Valitsijamiehistössä hän oli vuodet 1995–1999. Vaalikauden 2003 eduskunnassa (7 077 ääntä) hän oli Keskustan eduskuntaryhmän toisena varapuheenjohtajana 2003–2006 ja kauppa- ja teollisuusjaoston puheenjohtajana vuosina 2003–2007. Valtion vakuusrahaston valtuustossa hän on ollut jäsenenä vuodesta 1996 ja ollut sen puheenjohtaja 2007 alkaen. Vuoden 2007 vaaleissa (6 016 ääntä) valitussa eduskunnassa hän on toiminut valtiovarainvaliokunnassa, tulevaisuusvaliokunnassa, suuressa valiokunnassa sekä työ- ja elinkeinojaostossa, kunta- ja terveysjaostossa että valtion vakuusrahaston valtuustossa. Valtiovarainvaliokunnan puheenjohtajana hän oli 3. huhtikuuta – 2. toukokuuta 2007, josta siirtyi työ- ja elinkeinojaoston puheenjohtajaksi 4. toukokuuta 2007 alkaen. Eduskuntatyön ulkopuolella Karjula on ollut muun muassa Pohjois-Pohjanmaan maakuntavaltuustossa vuosina 1996–2000. Hänet asetettiin Keskustan ehdokkaaksi eurovaaleihin 2009, joissa hän sai 29 387 ääntä ja jäi toiselle varasijalle. Omasta eduskuntavaalien vaalipiiristään Oulusta hän sai noin 15 % äänistä ja oli 18 329 äänellään piirin ääniharava. == Yrittäjä == Työuransa hän aloitti Lapin läänin maatalouskeskuksen suunnitteluagronomina 1976–1977. Viljelijänä hän on ollut vuodesta 1978. Karjula oli Polarvihannes oy:n toimitusjohtaja 1978–1981, Oulun yliopiston yrittäjäkoulutuksessa 1982–1984 ja vuodesta 1983 Pohjois-Suomen kehityskeskus Oy:n toimitusjohtajana. == Yksityiselämästä == Karjulan vanhemmat olivat Johan Karjula ja Eeva o.s. Tuomaala. Karjulalle on vaimonsa kotiäiti Eila Marjatan (o.s. Ylielsilä, avioituivat 1973) kanssa syntynyt suurperhe: kolmetoista poikaa ja viisi tytärtä. Esikoinen syntyi 1974, kuopus 2001. Poika Jaakko kuoli vuonna 2009. Uskonnolliselta vakaumukseltaan Karjula on vanhoillislestadiolainen ja sotilasarvoltaan yliluutnantti. Kyösti Karjula toimii myös saarnaajana.Rauhantervehdys 6.9.2007, Nro 28, s. 16. Seurakuntaviikko (kirkolliset ilmoitukset). Lumijoki. Rauhanyhdistys. Osoite: www.rauhantervehdys.fi/liitteet/rauhantervehdys-00010014-12.pdf == Julkaisut == * * * == Lähteet == * === Viitteet === == Aiheesta muualla == * Kotisivut Luokka:Kansanedustajat Luokka:Suomen Keskustan poliitikot Luokka:Oulun vaalipiiri Luokka:Suomalaiset yrittäjät Luokka:Vanhoillislestadiolaiset saarnaajat Luokka:Vuonna 1952 syntyneet Luokka:Elävät henkilöt
Kuvataiteen yliopistotutkinnot

Kuvataidetta voi Suomessa opiskella yliopistotasolla Taideyliopiston Kuvataideakatemiassa Helsingissä. Alalla voi suorittaa seuraavat tutkinnot: *kuvataiteen kandidaatti (KuK) (alempi korkeakoulututkinto) *kuvataiteen maisteri (KuM) (ylempi korkeakoulututkinto) *kuvataiteen tohtori (KuT) (tieteellinen tai taiteellinen jatkotutkinto) Alalla ei ole lisensiaatin tutkintoa. Aiemmin alemman tutkinnon nimenä oli yksinkertaisesti kuvataiteen tutkinto, ja ylemmän tutkinnon nimenä Kuvataideakatemian loppututkinto. == Katso myös == *Taidealan yliopistotutkinnot Luokka:Yliopistotutkinnot Luokka:Kuvataidealan tutkinnot
Kuvataiteen kandidaatti

Kuvataiteen kandidaatti on alempi yliopistollinen korkeakoulututkinto, jonka laajuus on 210 opintopistettä. Tutkinnon voi suorittaa 3,5 vuodessa. Yleensä opiskelijat kuitenkin valitaan perusvalinnassa 5,5 -vuotiseen kuvataiteen maisterin tutkintoon johtavaan koulutukseen, jolloin kuvataiteen kandidaatin tutkinto on välitutkinto. Tutkintoon kuuluvat alat ovat: *kuvanveisto *maalaustaide *taidegrafiikka *tila-aikataide. Tila-aikataide jakautuu kolmeen suuntautumisvaihtoehtoon: valokuva, liikkuva kuva sekä paikka- ja tilannesidonnaiset taiteet. Kuvataiteen kandidaatin tutkinnon voi suorittaa Kuvataideakatemiassa. ==Lähteet== Luokka:Yliopistotutkinnot Luokka:Kuvataidealan tutkinnot
Kuvataiteen maisteri

Kuvataiteen maisteri (KuM) on yliopistollinen ylempi korkeakoulututkinto, jonka laajuus on 120 opintopistettä. Tutkinnon voi suorittaa 2 vuodessa. Kuvataiteen maisterin tutkinnon voi suorittaa hakemalla siihen erillisvalinnassa, mutta yleensä sitä edeltävät kuvataiteen kandidaatin opinnot, jotka ovat laajuudeltaan 210 opintopistettä ja kestävät 3,5 vuotta. Tutkintoon kuuluvat koulutusohjelmat ovat: * kuvanveisto * maalaustaide * taidegrafiikka * tila-aikataide. Tila-aikataide jakautuu lisäksi kolmeen suuntautumisvaihtoehtoon: valokuva, liikkuva kuva sekä paikka- ja tilannesidonnaiset taiteet. Kuvataiteen maisterin tutkinnon voi suorittaa Kuvataideakatemiassa. == Lähteet == Luokka:Yliopistotutkinnot Luokka:Kuvataidealan tutkinnot
Rinnankorkeusläpimitta

Rinnankorkeusläpimitta on puun läpimitta. Se mitataan 130 cm:n korkeudelta lähtöpisteestä, joka on ylin tyveä laajentavan, katkaisua haittaavan juurenhaaran niska tai ellei sellaista ole, maanpinnan raja puun tyveä vasten. Mittaus suoritetaan eteen sattuvalta puolelta kuoren päältä yleensä 1 cm:n tasaavin luokin. Poikkeustapauksissa voidaan käyttää 2 cm:n tasaavaa luokitusta. Luokka:Metsätalous Luokka:Puu
Peter Enckelman

Peter Enckelman (s. 10. maaliskuuta 1977 Turku) on suomalainen entinenhttps://www.mtv.fi/sport/jalkapallo/valioliiga/artikkeli/uransa- paattanyt-peter-enckelman-sen-tietaa-nain-paaset-virheen-yli/4633950 jalkapallomaalivahti. Enckelmanin isä Göran Enckelman on entinen maajoukkuemaalivahti. == Ura == Enckelman on Turun Palloseuran kasvatti, ja pelasi ensimmäisen Veikkausliiga-ottelunsa seuran edustusjoukkueessa 10. syyskuuta 1995 HJK:ta vastaan.Liigapelaajat Veikkausliiga Hall of Fame. Viitattu 6.6.2008. Enckelman siirtyi TPS:stä Valioliigan Aston Villaan helmikuussa 1999. Ensiesiintymisensä hän teki 11. syyskuuta 1999 Arsenalia vastaan pelatussa ottelussa. Enckelman sai kaudella 1999–2000 suhteellisen paljon peliaikaa joukkueen toisen maalivahdin David Jamesin loukkaantumisten vuoksi. Jamesin lähdettyä seurasta Aston Villa hankki maalilleen tanskalaisen Peter Schmeichelin, jonka jälkeen Enckelman ei saanut peliaikaa käytännössä lainkaan. Uudeksi manageriksi tullut Graham Taylor siirsi kuitenkin Schmeichelin 2002 loppukaudesta sivuun joukkueesta, ja Enckelman nousi Aston Villan ykkösmaalivahdiksi. Enckelman sai kyseenalaista kuuluisuutta päästettyään kaudella 2002–2003 erään Valioliigan kaikkien aikojen erikoisimmista maaleista. Birminghamia vastaan pelatussa ottelussa Aston Villan puolustaja Olof Mellberg heitti pallon sivurajaheitosta Enckelmanille, mutta tämä ei saanut palloa haltuun, vaan se lipui maaliin Enckelmanin jalan alta. Virheet maalin suulla jäivät mieliin ja tämän kauden jälkeen Enckelman putosi takaisin penkille.Blues humiliate Villa BBC Sport. 16.9.2002. Viitattu 6.6.2008. Marraskuussa 2003 Enckelman lainattiin Blackburn Roversiin kuukaudeksi, sillä Rovers kärsi maalivahtiensa loukkaantumisista. Tammikuussa 2004 sopimus muutettiin pysyväksi. Enckelman joutui kuitenkin Brad Friedelin varjoon Roversin kakkosmaalivahdiksi, eikä pelannut pelannut pariin vuoteen otteluakaan. Tammikuussa 2008 Enckelman siirtyi lainasopimuksella Mestaruussarjan Cardiff Cityyn hakemaan peliaikaa. Cardiffissa Enckelman sai runsaasti peliaikaa ja ylsi joukkueineen Wembleyllä pelattuun FA Cupin loppuotteluun, jossa Portsmouth kuitenkin oli parempi maalein 1–0. Enckelman on pelannut Suomen maajoukkueessa 12 ottelua. == Yksityiselämä == Enckelman asuu Turussa, toimii kenttämyyjänä kansainvälisessä kuriiriyhtiössä, on naimisissa ja hänestä tuli toukokuussa 2018 tyttövauvan isä. == Lähteet == == Aiheesta muualla == Luokka:Suomalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
John Bonham

John Henry Bonham (31. toukokuuta 1948 Redditch, Englanti - 25\. syyskuuta 1980 Clewer, Englanti) oli brittiläisen rockyhtye Led Zeppelinin rumpali. Bonham on rockhistorian kuuluisimpia ja arvostetuimpia rumpaleita. == Ura ennen Led Zeppeliniä == Rakennustyömaatöiden ohella Bonham soitti nuoruudessaan useissa Keski-Englannissa vaikuttaneissa yhtyeissä. Näitä olivat ainakin Terry Webb and the Spiders, A Way of Life, The Crawling King Snakes, The Nicky James Movement ja Steve Brett and the Mavericks. The Crawling King Snakes -yhtyeessä Bonham tutustui laulaja Robert Plantiin. Plant kutsui Bonhamin Band of Joy -yhtyeeseensä, joka äänitti vuoden 1968 alussa Regent Sound -studioilla demon. Band of Joy kuitenkin hajosi, ja Bonham liittyi Tim Rosen lähinnä tanssimusiikkia soittaneeseen yhtyeeseen. Rumpalin maineen kiiriessä ympäri Britannian häntä kosiskelivat yhtyeisiinsä niin Chris Farlowe kuin Joe Cockerkin. Vanha ystävä Plant sai kuitenkin vakuutettua Bonhamin siitä, että kitaristi Jimmy Pagen hajonneen The Yardbirdsin tilalle kasaama The New Yardbirds tulisi olemaan menestys. == Led Zeppelinissä == Bonham ja Plant liittyivät Pagen yhtyeeseen vuonna 1968. Kokoonpanon nimeksi vakiintui lopulta Led Zeppelin. Yhtye saavutti menestystä erityisesti Yhdysvalloissa heti 1960-luvun lopusta alkaen. Yleisesti katsotaan, että Bonhamin rumputyöskentely oli ratkaisevan tärkeä osa Led Zeppelinin persoonallista soundia. Soittotaitoaan Bonham pääsi esittelemään varsinkin instrumentaalikappaleessa ”Moby Dick”, jonka rumpusoolo saattoi 1970-luvun konserteissa venyä lähes kolmeenkymmeneen minuuttiin. Bonham soitti osan kappaleesta ilman rumpukapuloita takoen rumpukalvoja käsillään. Bonham on mainittu useiden Led Zeppelinin kappaleiden tekijätiedoissa. Hän vaikutti merkittävästi muun muassa ”Rock And Rollin”, ”Whole Lotta Loven” ja ”Kashmirin” syntyyn. Led Zeppelin III -albumin ”Out On The Tilesin” riffi on Bonhamin käsialaa. Bonhamia on kuvattu selvänä mukavaksi ihmiseksi, mutta hän joi paljon Led Zeppelinin kiertueiden aikana, ja juovuksissa hänestä tuli väkivaltainen ja vaarallinen. Vuonna 1977 yhtyettä haastattelevia lehtimiehiä jopa kehotettiin välttämään katsekontaktia Bonhamin kanssa oman turvallisuutensa vuoksi. Kiertueilla Bonhamilla oli tapana juopottelun lisäksi käyttää myös huumeita kuten kokaiinia ja heroiinia. Bonham kuoli tukehtumalla oksennukseensa juopottelun seurauksena 25. syyskuuta vuonna 1980. Ennen kuolemaansa Bonham oli juonut 40 annosta vodkaa kahdentoista tunnin aikana.Jumalten vasara - Saaga Led Zeppelinistä s. 351 Led Zeppelin lopetti välittömästi tämän jälkeen. John Bonhamin poika Jason Bonham on soittanut Led Zeppelinin riveissä rumpuja muun muassa vuoden 2007 paluukonsertissa. == Lähteet == * === Viitteet === == Aiheesta muualla == * http://www.drummerworld.com/drummers/John_Bonham.html * http://ledzeppelin.alexreisner.com/bonham.html * http://www.ledzeppelin.com/ Luokka:Englantilaiset rockrumpalit Luokka:Led Zeppelin Luokka:Vuonna 1948 syntyneet Luokka:Vuonna 1980 kuolleet Luokka:Seulonnan keskeiset artikkelit
LTO

LTO voi tarkoittaa seuraavia: * LTO, lastentarhanopettaja * LTO, eng. Link- Time Optimization, suom. linkityksen-aikainen optimointi, ohjelmistokääntäjän suorittama optimointi. * LTO, long-term observer, pitkäaikainen vaalitarkkailija * LTO-laite, lämmön talteenottolaite ** roottori-lto, pyörivä lämmönsiirrin * LTO-asema, tietyntyyppinen nauha-asema ** Linear Tape-Open, magneettinauhaan perustuva tiedon tallennusstandardi *Kuu-siirtorata, LTO eli Lunar Transit Orbit Luokka:Lyhenteet
Monofonia

Monofonia () on musiikkia, jossa on vain yksi melodiaa esittävä ääni. Monofonia oli vallitseva musiikin muoto keskiajan loppupuolelle asti, jolloin polyfonia alkoi kehittyä. Luokka:Musiikin teoria Luokka:Musiikkitermit
High school

High school (suom. kirjaimellisesti ’korkea koulu’, vaikkei kyseessä ole korkeakoulu) on esimerkiksi Yhdysvalloissa ja Isossa-Britanniassa suoritettava, yleissivistävää koulutusta antava toisen asteen oppilaitos. High schoolit muistuttavat monessa mielessä Suomen lukioita, ja usein Suomessa high school käännetäänkin lukioksi ja päinvastoin, mutta täysin vastaavia ne eivät ole. High schoolissa ei välttämättä ole osaamiseen liittyviä pääsyvaatimuksia kuten Suomen lukioissa. Myös oppilaiden ikähaarukka poikkeaa Suomen lukioista. Yhdysvalloissa high school on yleensä nelivuotinen, ja siihen kuuluvat luokat 9–12, eli sitä käyvät Suomen lukioikäisten lisäksi myös Suomen perusopetuksen yhdeksännen vuosiluokan ikäiset. Isossa-Britanniassa high schoolia käydään ikävuosina 11–18, eli se kattaa Suomen lukioikäisten lisäksi myös perusopetuksen vuosiluokat 7–9. Siten se muistuttaa jossain määrin Suomen entistä oppikoulua, johon kuului lukion lisäksi keskikoulu. Yhdysvalloissa useimmat high schoolit tarjoavat samalla sekä yleisiä teoreettisia kursseja (äidinkieltä, matematiikkaa, luonnontieteitä ja yhteiskuntaoppia) että myös esimerkiksi kaupallisia ja teknillisiä erikoiskursseja. Jotkin high schoolit erikoistuvat johonkin alueeseen, kuten maatalouteen, liike-elämään tai kauppaan. Useimmat high schoolit ovat julkisia eli osavaltion kustantamia ja oppilaille maksuttomia. Yksityiset high schoolit rahoitetaan opintomaksuilla tai lahjoituksilla ja apurahoilla. Yksityiset high schoolit tarjoavat usein pääasiassa teoreettisia kursseja myöhempiä collegeopintoja varten. High schooleissa on myös kerhoja, urheilua, koulun järjestämää osa-aikatyötä ja muuta toimintaa. ==Lähteet== Luokka:Koulutus Luokka:Seulonnan keskeiset artikkelit
Kontra-altto

Kontra-altto on matala naisääni, ja se on harvinaisin naisääni. Kontra-alttoja on naisista vain noin viisi prosenttia. Kontra-altto on mezzosopraanoa matalampi ja raskaampi ääni, joka muistuttaa jossain määrin miesääntä, ja korkeiden sävelten saavuttaminen on äänelle vaikeaa. Ääni on luonnollisesti androgyyninen, sillä se on sointiväriltään naisille ja miehille tyypillisten äänten rajalla. Kontra-altto on vain hieman tenoria korkeampi ja kirkkaampi ääni. Kontra-alton tessitura eli mukavuus- ja vahvuusalue on sävelissä F3–F5. Vastaavasta äänialasta miehellä käytetään nimitystä kontratenori. Kontra-alton korkein sävel on tavallisesti Bb5. Kuorossa kontra-altto on korvaamaton ja kysytty altto kakkosena tunnettu ääni, josta on yleensä pulaa harvinaisuutensa vuoksi. Kontra-alttojen puutteen vuoksi kuorossa saatetaan altto kakkosen osuuksia joutua laittamaan laulamaan mezzosopraano, jolla on hyvät matalat sävelet. Oopperassa kontra-altot esittävät noitia ja epämiellyttäviä naisia sekä housurooleja. Tunnettuja kontra-alttoja populaarimusiikissa ovat muiden muassa Cher, Annie Lennox, Grace Jones, Cass Elliot, Nancy Sinatra, Brenda Lee, Marlene Dietrich, Astrud Gilberto ja Carly Simon. Musiikkigenre, jossa kontra-altot ovat erityisen arvostettuja, on jazz. Jazzlaulajista esimerkiksi Nina Simone ja Diana Krall ovat kontra-alttoja. Nykyään populaarimusiikissa suositaan korkeampia sopraano- ja mezzosopraanoääniä. Kontra-altto Brenda Lee oli kuitenkin 1960-luvulla Yhdysvalloissa eniten hittejä osakseen saanut naisartisti. Kapellimestari ja orkesterinjohtaja Nathalie Stutzmann lienee barokkimusiikin hienoimpiä kontra-alttojen edustaja. ==Katso myös== *Kontratenori Luokka:Äänialat
Missense-mutaatio

Missense-mutaatio on pistemutaatio, jossa yhden nukleotidin vaihtuminen toiseen aiheuttaa sen, että kodoni koodaa eri aminohappoa kuin ennen mutaatiota. Tämä johtaa siihen, että geeni koodaa proteiinia, mutta proteiinin toiminta saattaa olla heikentynyt tai täysin olematonta. Jos uusi aminohappo on kemiallisilta ominaisuuksiltaan aikaisemman kaltainen, ei mutaatio aiheuta välttämättä mitään muutosta proteiinin toimintaan. Tällöin on kyse neutraalista mutaatiosta. ==Katso myös== *Hiljainen mutaatio *Nonsense- mutaatio Luokka:Mutaatiot
Rinkeby (kaupunginosa-alue)

Rinkeby oli yksi Tukholman kunnan kaupunginosa-alueista. Se sijaitsi kunnan länsiosassa (Västerort) ja muodostui samannimisestä Rinkebyn kaupunginosasta. Kaupunginosa-alue lakkasi olemasta 1. tammikuuta vuonna 2007, kun se ja Kistan kaupunginosa-alue yhdistyivät uudeksi Rinkeby-Kistan kaupunginosa-alueeksi. Luokka:Tukholman kaupunginosa-alueet hu:Rinkeby (kerület)
Nonsense-mutaatio

Nonsense-mutaatio on pistemutaatio, jossa yhden nukleotidin vaihtuminen on muuttanut kodonin lopetuskoodiksi. Tällöin polypeptidiketjun synteesi päättyy liian aikaisin. Usein tämä aiheuttaa proteiinin toimimattomuuden. Muun muassa kystinen fibroosi johtuu nonsense-mutaatiosta. Luokka:Mutaatiot
Teppana

pienoiskuva|Teppanan asuinaluetta. Teppana on Kajaanissa Kajaaninjoen pohjoispuolella sijaitseva kaupunginosa. Teppana oli vuonna 1977 lakkautetun Kajaanin maalaiskunnan kuntakeskus. Kaupunginosassa sijaitsee Karolineburgin kartano, joka nykyisin toimii hotellina ja ravintolana. Teppanan vieressä on Pöllyvaaran ulkoilualue. Teppanassa toimii kotiseutuyhdistys Teppanalaiset ry. Teppanassa toimii myös peruskoulu.Teppanan koulu Kajaanin kaupungin sivuilla, luettu 23.4.2021 pienoiskuva|200px|Teppanan koulu. ==Historiaa== Teppana toimi Kajaanin entisen maalaiskunnan keskuksena, ja monille ulkopuolisille se näytti usein Kajaanin kaupungin esikaupunkialueelta. Pöllyvaaran ulkoilualueella oli arkkitehti Lars Sonckin suunnittelema näkötorni vuosina 1914–1949.Kainuun Sanomat 14.1.2007, s. B1-2, Matti Haapavaara Teppanan vanha puukoulu, "kylätalo", valmistui vuonna 1916 ja nykyisin käytössä oleva Teppanan koulu valmistui vuonna 1954. Vuonna 1962 Kajaaninjoen yli rakennetun puutavaratien ansiosta tuossa vaiheessa vielä Kajaanin maalaiskuntaan kuuluva Teppanan kaupunginosa alkoi kehittyä. Tavoitteena oli luoda alueelle 15 000 asukkaan keskustataajama. Alueen houkuttelevuutta lisäsivät lähellä olevat palvelut ja kohtuulliset tonttihinnat, mikä houkutteli runsaasti kaupungin asukkaita alueelle. 1960-luvulla kuntaliitoskysymys nousi esiin, sillä monet veronmaksajat muuttivat Kajaanista Kajaaninjoen pohjoispuolella sijaitseviin kasvaviin lähiöihin. Kajaanin kaupungin päättäjien näkökulmasta Teppanan kuntakeskus oli olennainen osa kaupungin liikekeskusta. Teppanassa avattiin 30. marraskuuta 1964 koko Kainuun ensimmäinen ostoskeskus. Ostoskeskuksessa toimi sen alkuaikoina 13 eri liikettä muun muassa kaksi pankkia, apteekki, elintarvikeliike ja autokauppa. 23\. lokakuuta 1975 valtioneuvosto teki päätöksen yhdistää Kajaanin maalaiskunta Kajaanin kaupunkiin 1. tammikuuta 1977 alkaen, vaikka maalaiskunnan kunnanvaltuuston enemmistö oli vastustanut tätä päätöstä. Tämä päätös vahvisti merkittävästi Kajaanin asemaa Kainuun maakuntakeskuksena ja loi samalla uskoa Kainuun läänin perustamiseen, vaikka tämä hanke ei lopulta toteutunutkaan. ==Kirjallisuutta== * * == Lähteet == Luokka:Kajaanin kaupunginosat Luokka:Suomen entiset kuntakeskukset
Nukleotidi

Nukleotidi on nukleiinihappojen eli DNA:n ja RNA:n rakenneyksikkö. Nukleotidiin kuuluu kolme osaa: emäs- ja sokeriosa, jotka muodostavat nukleosidin, sekä fosfaatti. DNA:n sokeriosa on D-deoksiriboosi ja RNA:n D-riboosi. Emäsosa voi olla joko puriini- tai pyrimidiiniemäs. DNA:n emäsosia ovat guaniini, adeniini, sytosiini ja tymiini. RNA:n emäsosat ovat muuten samat, mutta tymiinin tilalla on urasiili. Nukleotidissa fosfaattiosa liittyy fosfodiesterisidoksella pentoosin viidennen hiilen hydroksyyliryhmään, ja ensimmäiseen hiileen liittyy joko puriini- tai pyrimidiiniemäs. Nukleotidit puolestaan liittyvät toisiinsa siten, että toisen nukleotidin fosfaattiosa muodostaa sidoksen toisen nukleotidin pentoosin kolmanteen hiileen liittyneen hydroksyyliryhmän kanssa. DNA:n ja RNA:n rakenneosina toimimisen lisäksi nukleotideilla on muitakin tehtäviä soluissa. Adenosiinitrifosfaatti (ATP) on tärkeä molekyyli solujen energiataloudessa. Nikotiiniamidiadeniinidinukleotidi (NAD+), nikotiiniamidiadeniinidinukleotidifosfaatti (NADP+), flaviiniadeniinidinukleotidi (FAD) ja flaviinimononukleotidi (FMN) toimivat koentsyymeinä hapetus-pelkistysreaktioissa. Metaboliassa tärkeä koentsyymi A sisältää nukleotidirakenteen. Syklinen adenosiinimonofosfaatti (cAMP) ja syklinen guanosiinimonofosfaatti (cGMP) toimivat viestimolekyyleinä. == Lähteet == == Aiheesta muualla == * Luokka:Seulonnan keskeiset artikkelit
Pasilan linkkitorni

Pasilan linkkitorni on 146 metriä korkea televisio- ja radiotorni Helsingin Länsi-Pasilassa. Se sijaitsee Yleisradion studioalueella. Vuonna 1983 rakennetun tornin on suunnitellut Mikko Armanto. Se on Salmisaaren ja Hanasaaren voimalaitosten savupiippujen jälkeen Helsingin kolmanneksi korkein rakennelma ja kauas näkyvänä yksi Helsingin maamerkeistä. Hyvällä säällä linkkitornista näkee jopa Tallinnaan saakka. Linkkitornin kautta lähetettiin Ylen tv- ja radiolähetykset Digitan maanpäälliseen lähetysverkkoon. Linkkitornia on käyttänyt Ylen lisäksi muun muassa Helmiradio, HitMix, Me Naiset Radio ja Radio Dei . 2010-luvulla linkkitorni on tyhjentynyt osasta linkkiantenneja ohjelmansiirron siirtyessä valokuituyhteyksiin . Vuonna 2021 tornissa oli jäljellä vain kaksi Ylen maisemakameraa sekä muutama jakeluyhtiö Digitan kaupallisten radioiden antenni. Varhaisissa suunnitelmissa Yleisradio suunnitteli linkkitorniin pyörivää ravintolaa jo 1950-luvulla. Torni toteutui vuosikymmeniä myöhemmin, ilman ravintolaa. Tornin huippu on noin 160 metriä merenpinnasta. Tornissa on seitsemän teräksistä sitä kiertävää hoitosiltaa. Vuonna 2020 torniin rakennettiin arkkitehtuurivalot, joilla se valaistaan esimerkiksi juhlapäivinä erilaisilla juhlavalaistuksilla. 17\. syyskuuta 2021 YleX teki tornista Yle 95 v. -juhlalähetyksen, joka nähtiin Yle Areenasta ja kuultiin radiosta. == Kuvia == Kuva:Länsi-Pasilaa ilmasta.jpg|Linkkitorni ilmasta kuvattuna. Pasilan_linkkitorni_(Pasila,_Helsinki).jpg|Linkkitornin huoltotasoja, tukiasemia sekä ohjelman-siirtoyhteyksien käyttämiä antenneja. Tornin huipussa on lentoestevalomajakka sekä ohjelmankeruuantenneja. == Katso myös == * Luettelo Suomen korkeimmista rakennuksista ja rakennelmista * Elisan linkkitorni == Lähteet == ==Aiheesta muualla== * Tältä näyttää Pasilan linkkitornissa Video, 2 min. Iltalehti. Luokka:Suomen tornit Luokka:Televisiotornit Luokka:Helsingin rakennukset ja rakennelmat Luokka:Länsi-Pasila Luokka:Ylen rakennukset ja rakennelmat
HOK

HOK voi tarkoittaa ainakin seuraavia asioita: * HOK – yleisesti käytetty lyhennys Helsingin Osuuskaupasta, joka vuoden 2004 alusta yhtyi osuusliike Elannon kanssa HOK-Elannoksi * Hallinto-opin kandidaatti HOK * HOK – käytetään opiskelijoiden keskuudessa myös yhteiskuntatieteellisistä yliopistotutkinnoista == Lähteet ==
Genomi

Perimä eli geeniperimä tai genomi on eliön koko perintöaines, joka siirtyy vanhemmalta jälkeläiselle. Perimä on yleensä DNA:ta, mutta osalla viruksista se on RNA:ta. Se sisältää proteiinien valmistukseen osallistuvien geenien lisäksi ei-koodaavia alueita.Morris ym, 2013: ”Chapter 13: Genomes” Esitumallisilla perimä sijaitsee nukleoidiksi kutsutulla alueella solulimassa. Aitotumaisten perimä on tumassa lukuun ottamatta mitokondrioiden ja viherhiukkasten omaa geeniperimää.Morris ym, 2013: ”Chapter 5: Organizing Principles” Ihmisen perintöaines on varastoitunut 23 kromosomipariin (mitokondrioiden lisäksi). Kromosomipareista 22 on autosomeja, ja 23. pari on sukupuolikromosomi. Perimää tutkivaa tieteenalaa nimitetään genomiikaksi. == Perimän selvittäminen == Ensimmäistä kertaa koko perimän emäsjärjestys selvitettiin vuonna 1977, kun phi X 174 -bakteriofagin perimä sekvensoitiin. === Ihminen === Ihmisen perimän selvittäminen aloitettiin vuonna 1990, ja ensimmäiset luonnokset siitä julkaistiin vuonna 2001. Lopullisesti ihmisen perimä selvitettiin vuonna 2003. International Human Genome Sequencing Consortium esitteli tutkimustuloksensa ensimmäisenä Nature-lehdessä. === Mato ja banaanikärpänen === Caenorhabditis elegans -sukkulamadon koko perimä sekvensoitiin ensimmäisenä vuonna 1998. Banaanikärpäsen koko perimä sekvensoitiin 2000. === Kotieläinten perimät === Koiran perimä selvitettiin vuoden 2005 lopulla. Tutkimusrotuna toimi bokseri, joka on sisäsiittoinen koirarotu. Koiran perimässä on 2,4 miljardia emäsparia.http://www.tiede.fi/uutiset/uutinen.php?id=2334 Koiralla on 39 kromosomiparia. Kissan perimä selvitettiin loppuvuodesta 2007. Tutkimusrotuna toimi abessinialainen. === Lehmän perimä === Naaraspuolisen Hereford-lehmän koko perimä sekvensoitiin 2009. === Jättiläispandan perimä === Jättiläispandan perimän selvitystyö on meneillään. Se on ensimmäinen uhanalainen laji, jonka perintöainesta on alettu selvittää. === Muut === Edellä mainittujen lisäksi ainakin apinan, rotan ja hiiren perimät on selvitetty. == Lähteet == * === Viitteet === == Aiheesta muualla == Luokka:Genomiikka Luokka:Seulonnan keskeiset artikkelit
Bill Berry

William "Bill" Thomas Berry (s. 31. heinäkuuta 1958 Duluth, Minnesota) on yhdysvaltalainen muusikko sekä rockyhtye R.E.M.:n perustajajäsen ja entinen rumpali. Minnesotalainen Berry muutti lapsena vanhempiensa kanssa Maconiin Georgiaan, jossa hän ystävystyi koulussa tulevan R.E.M.-basisti Mike Millsin kanssa. Millsin kanssa Berry soitti muutamissa yhtyeissä. Vuonna 1978 Berry ja Mills muuttivat Athensiin opiskelemaan Georgian yliopistossa. Siellä he tapasivat Michael Stipen ja Peter Buckin. Alkuvuonna 1980 nelikko perusti R.E.M.-yhtyeen. Maaliskuussa, vuonna 1995 kesken yhtyeen Lausannen keikan, Bill Berry lyhistyi lavalle ja hänet vietiin sairaalaan, jossa rumpalilla todettiin hengenvaarallinen aivoaneurysma. Lokakuussa 1997 Berry jätti yhtyeen ja ilmoitti keskittyvänsä maatilansa hoitamiseen. Berry on eronsa jälkeen soittanut muutaman kerran entisten yhtyetovereidensa kanssa: 10. lokakuuta 2003 kahdella kappaleella R.E.M.-kiertueen toiseksi viimeisenä iltana Raleighissa, Pohjois-Carolinassa, yhtyeen kitarateknikon Dewitt Burtonin häissä Athensissa 8. lokakuuta 2005, syyskuussa 2006 ensin 40 Watt Clubilla Athensissa (12.9.) ja sitten Georgia Music Hall of Fame -tilaisuudessa Atlantassa (16.9.) sekä maaliskuun 2007 Rock and Roll Hall of Fame -seremoniassa. Luokka:R.E.M. Luokka:Yhdysvaltalaiset rumpalit Luokka:Vuonna 1958 syntyneet Luokka:Elävät henkilöt
Miguel Ángel Asturias

Miguel Ángel Asturias Rosales (19. lokakuuta 1899 – 9. kesäkuuta 1974) oli guatemalalainen diplomaatti ja kirjailija, jolle myönnettiin Nobelin kirjallisuuspalkinto 1967. ==Elämänvaiheet== Asturias osallistui oikeustieteen opiskelijana vuoden 1920 kansannousuun diktaattori Manuel Estrada Cabreraa vastaan. Hän valmistui 1923 ja lähti Pariisiin jatkamaan opintojaan Sorbonnessa. Pariisissa hän alkoi kirjoittaa runoja ja proosaa. Hän kiinnostui mayakulttuurista ja käänsi espanjaksi mayaeepoksen Popol Vuh. Myös hänen ensimmäinen oma tunnettu teoksensa Leyendas de Guatemala (1930) perustuu mayatarinaan.Miquel Asturias Petri Liukkonen (author) & Ari Pesonen. Kuusankosken kaupunginkirjasto 2008 Vuonna 1933 Asturias palasi Guatemalaan, jossa hän työskenteli lehtimiehenä ja diplomaattina sekä parlamentaarikkona 1940-luvulla. Hänet karkotettiin 1954 vanhan hallituksen edustajana. Kuuluisimmat romaaninsa (mm. Mulata de Tal) hän julkaisi maanpaossa ollessaan. Viimeiset vuotensa hän vietti Madridissa, Espanjassa. Asturia on haudattu Père-Lachaisen hautausmaalle Pariisiin. Asturias yhdisti teoksissaan mayojen vanhoihin myytteihin nykyajan yhteiskunnallisia ongelmia. Hän sai Leninin rauhanpalkinnon vuonna 1966. ==Suomennettuja teoksia== * ”Tatuoidun naisen legenda” (antologiassa Kolmas maailma, 1966) * ”Kevätmyrskyn noidat” (antologiassa Kolmas maailma, 1966) * Herra presidentti 1967 (El señor Presidente 1946) * Weekend Guatemalassa 1968 (Week-end en Guatemala 1956) ===Suomennettuja runoja=== Antologiassa: Kello 0: Latinalaisen Amerikan runoja ja runoelmia, runot suom. Pentti Saaritsa, Helsinki: WSOY 1969Miguel Ángel Asturias, Lahden kaupunginkirjaston runotietokanta 25.11.2021, viitattu 20.11.2021 * Houreiden tanssi: runoelma * Niin kyllä, mutta ei magiaa... ==Tunnustuksia== * Leninin kansainvälinen rauhanpalkinto (1966) * Nobelin kirjallisuuspalkinto (1967) == Lähteet == ==Aiheesta muualla== * Miguel Angel Asturias . Literaturaguatemalteca. * Miguel Asturiasin haastattelu (1967). Knud Möller. YLE Elävä arkisto. Luokka:Guatemalalaiset kirjailijat Luokka:Nobelin kirjallisuuspalkinnon saajat Luokka:Vuonna 1899 syntyneet Luokka:Vuonna 1974 kuolleet
Louise Brown

Louise Joy Brown (s. 25. heinäkuuta 1978) on maailman ensimmäinen lapsi, joka sai alkunsa koeputkihedelmöityksen avulla. Brownin vanhemmat Lesley ja John Brown olivat yrittäneet yhdeksän vuoden ajan lapsen saantia ilman tulosta Lesleyn tukkeutuneiden munanjohtimien vuoksi. 10\. lokakuuta 1977 Lesley Brown kävi läpi lääkäreiden Patrick Steptoen ja Robert G. Edwardsin hoitotoimenpiteen raskauden aikaansaamiseksi. Browneille oli kyllä kerrottu, että toimenpide oli kokeellinen, mutta lääkärit eivät kuitenkaan olleet kertoneet heille, ettei vielä yhtään lasta ollut syntynyt tällä tavalla, joten heidän valintansa perusteena ei ollut kaikkea saatavilla olevaa tietoa. Eettisesti arveluttavaa oli myös se, että lääkärit joutuivat hylkäämään osan hedelmöitetyistä munasoluista. Louise Brown syntyi klo 23.47 (UTC) Oldhamin keskussairaalassa suunnitellun keisarinleikkauksen avulla ja painoi syntyessään 2 608 grammaa. Louise Brown meni syyskuussa 2004 naimisiin Wesley Mullinderin kanssa, ja 20. joulukuuta 2006 hän synnytti poikalapsen. Louise Brownin äiti Lesley Brown kuoli 6. kesäkuuta 2012. == Lähteet == Luokka:Tieteellisen mielenkiinnon kohteena olevat henkilöt Luokka:Englantilaiset henkilöt Luokka:Vuonna 1978 syntyneet Luokka:Elävät henkilöt Luokka:Tieteelliset kokeet he:הפריה חוץ-גופית#היסטוריה
Jaakko ja pavunvarsi

Jaakko ja pavunvarsi () on englantilainen kansansatu, joka kertoo Jaakko- pojasta ja hänen seikkailuistaan pilvissä asuvan jättiläisen, ogren, maailmassa. Erilaisia versioita sadusta kerrotaan englanninkielisissä maissa, muualla Euroopassa sekä Aasiassa. Sadusta tuli laajalti suosittu 1700-luvun alussa. == Juoni == Jaakko lähtee myymään köyhän perheensä ainoaa lehmää ja saa tiellä tapaamaltaan haltialta siitä maksuksi taikapapuja. Kotona Jaakon äiti heittää moiset arvottomat pavut vihoissaan pihalle. Jaakko huomaa seuraavana aamuna papujen kasvaneen valtavaksi varreksi, joka ulottuu pilviin asti. Jaakko lähtee kiipeämään pavunvartta ja päätyy pilvien yläpuolelle maailmaan, jossa on jättiläisen asuttama linna. Jättiläinen yrittää syödä Jaakon, mutta tämä pakenee pavunvartta pitkin takaisin maan kamaralle. Jätti paiskautuu maahan ja kuolee, kun Jaakko hakkaa pavunvarren poikki. Jaakko tuo pilvimaailmasta mukanaan varastamansa kultamunia munivan hanhen, jonka ansiosta hän ja hänen äitinsä rikastuvat, ja Jaakko nai kauniin prinsessan. ==Lähteet== Luokka:Sadut
Suusyöpä

Suusyöpä on suussa esiintyvä syöpä. Sen yleisimmät muodot ovat huuli- ja kielisyövät. Harvinaisempia taudin muotoja ovat sylkirauhas- ja suuontelosyövät. Tupakointi aiheuttaa noin 70-80 prosenttia kaikista suusyövistä. Muihin riskitekijöihin kuuluu runsas alkoholin käyttö. Myös usein tapahtuva auringolle altistuminen on huulisyövän riskitekijäOral Cancer. Suusyöpä on yleisempi miehillä kuin naisilla. Suusyöpä on alkuvaiheessa usein lähes oireeton. Suusyöpä on maailmanlaajuisesti kuudenneksi yleisin syöpäsairaus.National Institutes of Health – Fact Sheet: Oral Cancer Henkilö, joka sekä juo alkoholijuomia että tupakoi, on 15-kertaisessa vaarassa sairastua suusyöpään.PATIENT'S GUIDE > SMOKING TOBACCO RISKS Runsaasti juovilla mutta tupakoimattomilla henkilöillä suusyöpäriski on kolminkertainen.Alcohol and Cancer Leukoplakiaa, tavallisimmin tupakoitsijalla tavattavaa suun limakalvomuutosta, seuraa kymmenen vuoden kuluessa suusyöpä 2–6 prosentilla potilaista.Terveyskirjasto.fi: Leukoplakia Erytroplakia on punainen limakalvomuutos, jonka muuttuminen pahanlaatuiseksi on todennäköistä.Terveyskirjasto.fi: Erytroplakia Myös punajäkälä saattaa muuttua suusyöväksi.Suusyöpä Koska suuvedet usein sisältävät runsaasti alkoholia, niiden pitkäaikainen käyttö kasvattaa suusyöpään sairastumisen vaaraa. Myös käytetty ravinto vaikuttaa sairastumisen vaaraan; monipuolista, tuoreita vihanneksia, hedelmiä ja kalaa sisältävää ruokaa syömällä voi suojautua taudilta. Huono suuhygienia voi osaltaan vaikuttaa sairastumiseen.Tohtori.fi: Suun limakalvojen ongelmat Noin joka toinen suusyöpäpotilas toipuu taudistaan.Suomen Hammaslääkäriliitto: Suusyöpä Huulisyöpä on kuitenkin huomattavan hyväennusteinen: 95 prosenttia miehistä ja 100 prosenttia naisista on elossa viiden vuoden kuluttua diagnoosista.Suusyöpä Suu- ja kurkkusyöpiin sairastuneiden ja heidän läheistensä tueksi on perustettu Suomen Kurkku- ja Suusyöpäyhdistys, joka kuuluu Syöpäjärjestöihin. == Katso myös == *Kielisyöpä *Kurkunpään syöpä == Lähteet == == Aiheesta muualla == * Suomen Kurkku- ja Suusyöpäyhdistys ry * Kyoto Encyclopedia of Genes and Genomes (KEGG): Oral cancer * Mayo Clinic: Mouth cancer Luokka:Syöpätaudit Luokka:Suupatologia
Joonas Kolkka

Joonas Einari Kolkka (s. 28. syyskuuta 1974 Lahti) on entinen suomalainen jalkapalloilija. Hän pelasi yleensä joko keskikentän laidalla tai laitahyökkääjänä, useimmiten vasemmalla laidalla. == Seurajoukkueura == Kolkka on Lahden Reippaan kasvatti. Nuorena poikana hän voitti SM-taitokilpailun neljänä vuonna. Hän pelasi ensi kerran Reippaan edustusjoukkueessa Veikkausliigassa 16-vuotiaana vuonna 1991. Vuonna 1994 Kolkka siirtyi Myllykosken Palloon, jonka riviessä hän pelasi kaksi kautta ja saavutti yhden Suomen Cupin voiton. Vuonna 1995 Kolkka siirtyi Hollantiin Willem II:n joukkueeseen. Willemistä hän siirtyi kolmen kauden jälkeen Hollannin suurseuraan PSV Eindhoveniin. Kolkka voitti PSV:n riveissä kaksi Hollannin mestaruutta. Pelattuaan kolme kautta PSV:ssä hän edusti seuraavat kaksi kautta kreikkalaista Panathinaikosia. Tämän jälkeen Kolkka edusti yhden kauden saksalaista Borussia Mönchengladbachia ja yhden kauden englantilaista Crystal Palacea. Vuonna 2005 Kolkka palasi Hollantiin ADO Den Haagin joukkueeseen ja pelasi seuran riveissä hyvän kauden. Kesällä 2006 hän teki sopimuksen Hollannin suurseuroihin lukeutuvan Feyenoordin kanssa. Feyenoordissa Kolkka pelasi yhden kauden, minkä jälkeen hän siirtyi saman maan NAC Bredaan, jonka kanssa teki kahden vuoden sopimuksen . Syksyllä 2011 hän siirtyi Hollannin liigasta pudonneeseen Willem II:een. Kolkka siirtyi keväällä 2012 yhdysvaltalaisen USL Premier Development League -sarjan Texas Dutch Lionsiin. == Maajoukkueura == Ensimmäisen A-maaottelunsa Kolkka pelasi 26. lokakuuta 1994 Viroa vastaan. Hän teki samassa ottelussa myös ensimmäisen A-maaottelumaalinsa. Kolkka edusti Suomea sekä neljissä EM-kisojen että MM- kisojen karsinnoissa. Hän oli pitkään yksi Suomen avainpelaajista hyökkäyspäässä. ==Saavutukset== *Suomen Cupin voitto 1995 *Alankomaiden mestaruus 2000, 2001 ==Lähteet== ==Aiheesta muualla== *Profiili Suomen Palloliiton sivuilla *Profiili Feyenoordin sivuilla *Profiili FootballDatabase-tietokannassa Luokka:Suomalaiset jalkapalloilijat Luokka:Vuonna 1974 syntyneet Luokka:Elävät henkilöt
Esiliiga

Esiliiga on Viron miesten jalkapallon toiseksi korkein sarjataso. Sarjassa pelaavat monet Viron suurseurojen kakkos- ja reservijoukkueet, jotka menestyvät hyvin, mutta eivät voi sääntöjen mukaan nousta samalle sarjatasolle edustusjoukkueensa kanssa. == Joukkueet kaudella 2017 == Joukkue Sijoitus edelliskaudella FC Elva - FCI Tallinn U21 - FC Kuressaare - JK Tallinna Kalev - Maardu Linnameeskond - Tallinna FC Flora U21 2. Tallinna FC Levadia U21 - Tartu FC Santos - Rakvere JK Tarvas - Tartu JK Welco - == Tilastoja == Vuosi 1. sija 2. sija 3. sija 2011 Tallinnan Kalev FC Infonet Tallinn Kiviõli Tamme Auto 2010 Levadia II Flora II FC Ajax Lasnamäe 2009 Levadia II Kohtla-Järve FC Lootus Flora II 2008 Levadia II FC Kuressaare Flora II 2007 Levadia II Flora II Sillamäen Kalev 2006 Levadia II FC Kuressaare Tallinnan Kalev 2005 JK Vaprus Pärnu Levadia II FC Ajax Lasnamäe 2004 JK Tammeka Tartu Levadia II JK Tervis Pärnu 2003 FC Lootus Kohtla-Järve JK Tervis Pärnu FC M.C. Tallinn 2002 FC Valga FC Kuressaare JK Maardu 2001 FC Pärnu Levadia FC Valga S.C. Real Maardu 2000 FC Maardu Pärnu Tervis FC Viljandi == Lähteet == Luokka:Viron jalkapallosarjat